In Hamburg håt da Karl Treumann a Buachdruckaleahr ohgschlossn und is daunn 1841 auns Deutsche Theater in Budapest gaunga, weu duatn nämlich aa scho seine Briada ois Schauspüla augaschiat woan. Wiar eahm de Stöllung zum Mületäa nåch Hambuag droht hättat, is a liawa zuar an Waundatheata nåch Siebenbürgen gaunga. Von 1843 bis 1845 is a daunn wieda in Pest bliebn, wo sei Eafoig auf da Bühne recht guat gwesn is. Da Franz von Suppé håt eahm daunn 1847 aufs Theater an der Wien vamittlt, wor a glei gnumma wuan is.